دونن آخشام شامپیونلار لیگینده 1/4 فینال مرحله‌سینه ایستارت وئریلیب.
ایلک اویون گونونده کئچیریلن ایکی گؤروشده اوچ اینگیلتره کلوبو میدانا چیخیب.
"لیورپول" "انفیلد"ده "پورتو"نو قبول ائدیب. رقیبینه 2:0 حسابی ایله غالیب گلن لیورپول جاواب موسابیقه سی اوچون صرفه‌لی نتیجه قازانیب‌لار.
دیگر قارشیلاشمادا ایسه اینگیلتره کلوب‌لاری اوز-اوزه گلیب‌لر. "منچستر سیتی" سفرده "تاتنهام"ین قوناغی اولوب. گؤروشون تالعینی 1 قول حل ائدیب. سون خین مینین 79-جو دقیقه‌ده ووردوغو قول لندن کلوبونا غلبه قازاندیریب.
تیملر آراسیندا جاواب اویون‌لاری آوریلین 17-ده کئچیریله‌جک.
قئید ائدک کی، 1/4 فینالین ایلک اویون‌لارینا صاباح کئچیریله‌جک ایکی گؤروشله یئکون وورولا‌جاق.
9  آوریل
شامپیونلار لیگی
1/4 فینال
"لیورپول" (اینگیلتره) – "پورتو" (پورتوقالیا) - 0:2
"تاتنهام" (اینگیلتره) – "منچستر سیتی" (اینگیلتره) - 0:1
10  آوریل
"آژاکس" (هوللاندیا) – "یوونتوس" (ایتالیا)
"منچستر یونایتد" (اینگیلتره) – "بارسلونا" (ایسپانیا)
